|  |
| --- |
| **PRAVILNIK****O UTVRĐIVANJU PROFESIONALNIH BOLESTI***("Sl. glasnik RS", br. 14/2019)* |

**Član 1**

Ovim pravilnikom utvrđuju se profesionalne bolesti, radna mesta, odnosno poslovi na kojima se te bolesti pojavljuju i uslovi pod kojima se smatraju profesionalnim bolestima.

**Član 2**

Profesionalne bolesti, radna mesta, odnosno poslovi na kojima se te bolesti pojavljuju i uslovi pod kojima se smatraju profesionalnim bolestima su sledeći:

|  |  |  |  |
| --- | --- | --- | --- |
| Red. br.  | Profesionalna bolest  | Poslovi i radna mesta na kojima se bolest pojavljuje  | Uslovi za priznavanje bolesti kao profesionalne  |
| 1  | 2  | 3  | 4  |
| ***1.0. BOLESTI PROUZROKOVANE HEMIJSKIM DEJSTVOM*****1.1. Metali i metaloidi**  |
| 1.  | Trovanje olovom ili njegovim jedinjenjima  | Poslovi i radna mesta na kojima postoji izloženost olovu ili njegovim jedinjenjima (Dokaz o intenzitetu i trajanju izloženosti)  | Izražena klinička slika trovanja ili specifična oštećenja krvi i krvotvornih organa ili perifernog nervnog sistema ili centralnog nervnog sistema ili bubrega  |
| 2.  | Trovanje živom ili njenim jedinjenjima  | Poslovi i radna mesta na kojima postoji izloženost živi ili njenim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima nervnog sistema ili bubrega ili najmanje tri od ostalih organa ili organskih sistema  |
| 3.  | Trovanje arsenom ili njegovim jedinjenjima  | Poslovi i radna mesta na kojima postoji izloženost arsenu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima krvi i krvotvornih organa ili nervnog sistema ili dva od sledećih organa: srca, bubrega ili jetre  |
| 4.  | Trovanje talijumom ili njegovim jedinjenjima  | Poslovi i radna mesta na kojima postoji izloženost talijumu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa izraženom psihozom i alopecijom ili sa oštećenjima dva od sledećih organa: perifernog nervnog sistema, jetre ili bubrega  |
| 5.  | Trovanje platinom ili njenim jedinjenjima  | Poslovi i radna mesta na kojima postoji izloženost platini ili njenim jedinjenjima (platinske soli) (Dokaz o intenzitetu i trajanju izloženosti)  | Klinička slika sa izraženim alergijskim reakcijama gornjih ili donjih disajnih puteva uz pozitivne specifične provokativne testove  |
| 6.  | Trovanje osmijumom ili njegovim jedinjenjima  | Poslovi i radna mesta na kojima postoji izloženost osmijumu ili njegovim jedinjenjima (osmijum tetrahlorid) (Dokaz o intenzitetu i trajanju izloženosti)  | Klinička slika bronhijalne astme ili specifična oštećenja dva od sledećih organa ili organskih sistema: oka, kože, bubrega  |
| 7.  | Trovanje fosforom ili njegovim jedinjenjima  | Poslovi i radna mesta na kojima postoji izloženost fosforu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih organa ili organskih sistema: kosti, jetra, bubrezi, nervni sistem, krv i krvotvorni organi i srce  |
| 8.  | Trovanje manganom ili njegovim jedinjenjima  | Poslovi i radna mesta na kojima postoji izloženost manganu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima nervnog sistema ili dva od sledećih organa ili organskih sistema: jetra, bubrezi, krv i krvotvorni organi, respiratorni sistem  |
| 9.  | Trovanje berilijumom ili njegovim jedinjenjima  | Poslovi i radna mesta na kojima postoji izloženost berilijumu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim promenama na plućima ili specifičnim oštećenjima druga dva organa ili organska sistema  |
| 10.  | Trovanje kadmijumom ili njegovim jedinjenjima  | Poslovi i radna mesta na kojima postoji izloženost kadmijumu ili njegovim jedinjenjima. (Dokaz o intenzitetu i trajanju izloženosti)  | Klinička slika trovanja sa specifičnim oštećenjima bubrega ili kostiju ili dva od sledećih organa ili organskih sistema: respiratorni sistem, jetra i krv i krvotvorni organi  |
| 11.  | Trovanje selenom ili njegovim jedinjenjima  | Poslovi i radna mesta na kojima postoji izloženost selenu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjem tri organa ili organska sistema  |
| 12.  | Trovanje vanadijumom ili njegovim jedinjenjima  | Poslovi i radna mesta na kojima postoji izloženost vanadijumu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 13.  | Trovanje hromom ili njegovim jedinjenjima  | Poslovi i radna mesta na kojima postoji izloženost hromu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 14.  | Trovanje niklom ili njegovim jedinjenjima  | Poslovi i radna mesta na kojima postoji izloženost niklu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 15.  | Trovanje cinkom ili njegovim jedinjenjima  | Poslovi i radna mesta na kojima postoji izloženost cinku ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 16.  | Trovanje bakrom ili njegovim jedinjenjima  | Poslovi i radna mesta na kojima postoji izloženost bakru ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 17.  | Trovanje aluminijumom ili njegovim jedinjenjima  | Poslovi i radna mesta na kojima postoji izloženost aluminijumu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 18.  | Trovanje kobaltom ili njegovim jedinjenjima  | Poslovi i radna mesta na kojima postoji izloženost kobaltu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 19.  | Trovanje kalajem ili njegovim jedinjenjima  | Poslovi i radna mesta na kojima postoji izloženost kalaju ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| 20.  | Trovanje antimonom ili njegovim jedinjenjima  | Poslovi i radna mesta na kojima postoji izloženost antimonu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima tri organa ili organska sistema  |
| **1.2. Gasovi**  |
| 21.  | Trovanje halogenim elementima i njihovim jedinjenjima - uključujući i fluorom i fozgenom  | Poslovi i radna mesta na kojima postoji izloženost halogenim elementima ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa promenama koje odgovaraju hroničnom iritativnom efektu na koži, sluzokoži i respiratornom sistemu  |
| 22.  | Trovanje sumporom ili njegovim jedinjenjima  | Poslovi i radna mesta na kojima postoji izloženost sumporu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa hroničnim iritativnim efektima na koži, sluzokoži i respiratornom sistemu  |
| 23.  | Trovanje azotnim jedinjenjima uključujući i amonijakom  | Poslovi i radna mesta na kojima postoji izloženost azotnim jedinjenjima (Dokaz o intenzitetu i trajanju izloženosti)  | Klinička slika trovanja sa hroničnim iritativnim efektima na koži, sluzokoži i respiratornom sistemu  |
| 24.  | Trovanje ugljenmonoksidom  | Poslovi i radna mesta na kojima postoji izloženost ugljen-monoksidu (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih organskih sistema: centralni nervni sistem, krvni sudovi, krv i krvotvorni organi  |
| 25.  | Trovanje cijanom ili njegovim jedinjenjima  | Poslovi i radna mesta na kojima postoji izloženost cijanu ili njegovim jedinjenjima (Dokaz o intenzitetu i trajanju izloženosti)  | Klinička slika trovanja sa asteno-vegetativnim manifestacijama i specifičnim oštećenjima dva od sledećih organa ili organskih sistema: nervni sistem, štitasta žlezda, krv i krvotvorni organi  |
| **1.3. Rastvarači**  |
| 26.  | Trovanje alifatskim ugljovodonicima  | Poslovi i radna mesta na kojima postoji izloženost alifatskim ugljovodonicima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih organa ili organskih sistema: krv i krvotvorni organi, jetra, bubrezi i nervni sistem  |
| 27.  | Trovanje cikličnim ugljovodonicima ili njihovim homolozima  | Poslovi i radna mesta na kojima postoji izloženost cikličnim ugljovodonicima ili njihovim homolozima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih organa ili organskih sistema: krv i krvotvorni organi, jetra, bubrezi i nervni sistem  |
| 28.  | Trovanje nitro i aminoderivatima ugljovodonika  | Poslovi i radna mesta na kojima postoji izloženost nitro i aminoderivatima ugljovodonika (Dokaz o intenzitetu i trajanju izloženosti)  | Klinička slika trovanja sa pojavom katarakte ili specifična oštećenja dva od sledećih organa ili organskih sistema: krv i krvotvorni organi, jetra, bubrezi i nervni sistem  |
| 29.  | Trovanje halogenim derivatima ugljovodonika  | Poslovi i radna mesta na kojima postoji izloženost halogenim derivatima ugljovodonika (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih organa ili organskih sistema: krv i krvotvorni organi, jetra, bubrezi i nervni sistem  |
| 30.  | Trovanje ugljendisulfidom  | Poslovi i radna mesta na kojima postoji izloženost ugljendisulfidu (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih organa ili organskih sistema: organ vida, centralni nervni sistem i periferni nervni sistem ili tri od ostalih organa ili organskih sistema  |
| 31.  | Trovanje alkoholima ili estrima ili aldehidima ili ketonima  | Poslovi i radna mesta na kojima postoji izloženost alkoholima ili estrima ili etrima ili aldehidima ili ketonima (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih ili organskih sistema: krv i krvotvorni organi, jetra, bubrezi i nervni sistem  |
| 32.  | Trovanje izocijanatima  | Poslovi i radna mesta na kojima postoji izloženost izocijanatima (Dokaz o intenzitetu i trajanju izloženosti)  | Klinička slika trovanja sa hroničnim iritativnim efektima na koži, očima i respiratornom sistemu  |
| 33.  | Trovanje krilonitrilom  | Poslovi i radna mesta na kojima postoji izloženost akrilonitrilom (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva od sledećih organa ili organskih sistema: nervni sistem, koža i jetra  |
| **1.4. Pesticidi**  |
| 34.  | Trovanje pesticidima koji nisu obuhvaćeni pod drugim tačkama  | Poslovi i radna mesta na kojima postoji izloženost pesticidima koji nisu obuhvaćeni pod drugim tačkama (Dokaz o intenzitetu i trajanju izloženosti)  | Klinička slika trovanja sa specifičnim oštećenjima dva organa ili organska sistema  |
| ***2.0. BOLESTI PROUZROKOVANE FIZIČKIM DEJSTVOM***  |
| 35.  | Oboljenja izazvana jonizujućim zračenjem  | Poslovi i radna mesta na kojima postoji izloženost jonizujućim zračenjima (Dokaz o trajanju izloženosti - najmanje pet godina, intenzitetu izloženosti - vrednosti ličnog doznog ekvivalenta i biomarkerima)  | Klinička slika sa perzistentnim promenama na hematopoeznom sistemu ili koži (ulcerozni radiodermatitis) ili obostrana uznapredovala katarakta ili hipotireoza izazvana radioaktivnim jodom  |
| 36.  | Oboljenja izazvana nejonizujućim zračenjem uključujući i ultraljubičasto i infracrveno zračenje  | Poslovi i radna mesta na kojima postoji izloženost nejonizujućem zračenju uključujući i ultraljubičasto i infracrveno zračenje (Dokaz o intenzitetu i trajanju izloženosti - najmanje pet godina)  | Klinička slika izražene obostrane katarakte  |
| 37.  | Oboljenja izazvana povišenim ili sniženim atmosferskim pritiskom  | Poslovi i radna mesta kesonaca, ronilaca i letačkog osoblja. (Dokaz o ponavljanim naglim dekompresijama)  | Ponavljanje vazdušne embolije i ispadi funkcije centralnog nervnog sistema ili miokarda ili pluća ili koštanog sistema  |
| 38.  | Oštećenje sluha izazvano bukom  | Poslovi i radna mesta na kojima se dolazi u kontakt sa bukom preko dozvoljenog nivoa (Dokaz o trajanju i intenzitetu izloženosti)  | Obostrano perceptivno simetrično oštećenje sluha preko 30% po Fowler-Sabine-u sa najizraženijim skotomom na 4.000 Hz. Dokaz o progresiji oštećenja sluha tokom rada u buci uz isključenje drugih uzroka oštećenja sluhom.  |
| 39.  | Oboljenja izazvana vibracijama koje se prenose na ruke i vibracijama koje se prenose na celo telo  | Poslovi i radna mesta na kojima je dnevna izloženost vibracijama izražena za osmočasovno radno vreme [A(8)] veća od 2,5 m/s2 za vibracije koje se prenose na ruke, odnosno 0,5 m/s2 za vibracije koje se prenose na celo telo. (Dokaz o trajanju izloženosti od najmanje pet godina).  | Za vibracije koje se prenose na ruke, klinička slika sa morfološkim ili funkcionalnim promenama na perifernim krvnim sudovima i neuromuskularnom ili koštanom sistemuZa vibracije koje se prenose na celo telo, klinička slika sa oštećenjem intervertebralnog diska lumbalne kičme i medicinskom dokumentacijom koja isključuje degenerativna oboljenja kičmenog stuba ili sa degenerativnim oboljenjima koja ne odgovaraju starosti  |
| 40.  | Hronični tenosinovitis (šake i ručnog zgloba), burzitis zglobova (olekranona i prepatelarni) nastao usled prenaprezanja i dugotrajnog pritiska  | Poslovi i radna mesta na kojima postoje repetitivni i snažni pokreti i nefiziološki položaji šake i ručnog zgloba i dugotrajno prenaprezanje i dugotrajan pritisak na burze (najmanje pet godina)  | Klinička slika hroničnog zapaljenja sinovijalnih ovojnica šake i ručnog zgloba ili zapaljenje lakatne ili ramene ili prepatelarne burze sa umanjenjem funkcije zahvaćenog zgloba  |
| 41.  | Sindrom karpalnog tunela  | Poslovi i radna mesta na kojima postoji dugotrajno prenaprezanje i pritisak na šaku i podlakticu  | Klinička slika sa morfološkim znacima hronične kompresije i funkcionalnim ispadima  |
| 42.  | Paraliza nerava usled prenaprezanja i dugotrajnog pritiska  | Poslovi i radna mesta na kojima postoji dugotrajno prenaprezanje i pritisak na periferni nerv  | Klinička slika paralize perifernog nerva  |
| 43.  | Oštećenje meniskusa kolena usled dugotrajnog opterećenja u nefiziološkom položaju  | Poslovi i radna mesta na kojima postoji opterećenje kolena u nefiziološkom položaju (Dokaz o trajanju opterećenja kolena - najmanje pet godina, sa dnevnim opterećenjem od najmanje jedne trećine radnog vremena  | Klinička slika sa morfološkim lezijama meniskusa i funkcionalnim promenama kolenog zgloba  |
| ***3.0. BOLESTI PROUZROKOVANE BIOLOŠKIM FAKTORIMA***  |
| 44.  | Importovane bolesti izazvane virusima, bakterijama i parazitima  | Poslovi osoblja na službi u oblastima gde se tropske bolesti javljaju endemski i epidemijski  | Klinička slika tropskih bolesti (Dokaz o kontaktu sa biološkim agensom i parazitima prostornoj i vremenskoj povezanosti sa pojavom bolesti)  |
| 45.  | Antropozoonoze  | Poslovi i radna mesta na kojima je ostvaren kontakt sa uzročnikom bolesti  | Klinička slika antropozoonoza (Dokaz o kontaktu sa biološkim agensom i prostornoj i vremenskoj povezanosti sa pojavom bolesti)  |
| 46.  | Virusni hepatitis (izuzev HAV)  | Poslovi i radna mesta na kojima je ostvaren parenteralni kontakt sa uzročnikom bolesti  | Klinička slika hepatitisa (Dokaz o parenteralnoj infekciji sa biološkim agensom i vremenskoj i prostornoj povezanosti sa pojavom bolesti)  |
| 47.  | Parenteralna infekcija izazvana virusom SIDA-e (AIDS)  | Poslovi i radna mesta na kojima je ostvaren parenteralni kontakt sa uzročnikom bolesti  | Klinička slika SIDA-e (Dokaz o parenteralnoj infekciji sa biološkim agensom i vremenskoj i prostornoj povezanosti sa pojavom bolesti)  |
| 48.  | Tuberkuloza  | Poslovi i radna mesta na kojima je ostvaren kontakt sa bacilom tuberkuloze  | Klinička slika tuberkuloze prouzrokovane bacilom tuberkuloze  |
| 49.  | Tetanus  | Poslovi i radna mesta na kojima postoji mogućnost povređivanja i kontakt sa uzročnikom bolesti  | Klinička slika tetanusa prouzrokovanog egzotoksinom tetanusnog bacila Clostridium tetani  |
| 50.  | Oboljenja prouzrokovana direktnim kontaktom sa drugim biološkim agensima na radu koja nisu napred navedena a za koje postoje naučni/literalni dokazi ili za koje postoje dokazi iz praktičnih iskustava  |
| ***4.0. BOLESTI PLUĆA***  |
| 51.  | Silikoza pluća  | Poslovi i radna mesta na kojima postoji izloženost prašini slobodnog silicijum-dioksida (Dokaz o intenzitetu i trajanju izloženosti)  | Klinički nalaz sa rendgenografskim promenama na plućima, profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promena  |
| 52.  | Siliko-tuberkuloza  | Poslovi i radna mesta na kojima postoji izloženost prašini slobodnog silicijum-dioksida (Dokaz o intenzitetu i trajanju izloženosti)  | Klinički nalaz sa rendgenografskim promenama na plućima profuzije 1/1, kao i znacima aktivne tuberkuloze  |
| 53.  | Azbestoza pluća  | Poslovi i radna mesta na kojima postoji izloženost azbestnim vlaknima (Dokaz o intenzitetu i trajanju izloženosti)  | Klinički nalaz sa rendgenografskim promenama na plućima profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promena  |
| 54.  | Pneumokonioza rudara ugljenokopa  | Poslovi i radna mesta u rudnicima uglja sa podzemnom eksploatacijom (Dokaz o intenzitetu i trajanju izloženosti)  | Klinički nalaz sa rendgenografskim promenama na plućima profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promena  |
| 55.  | Pneumokonioza uzrokovana tvrdim metalom  | Poslovi proizvodnje i obrade tvrdog metala (Dokaz o intenzitetu i trajanju izloženosti)  | Klinički nalaz sa rendgenografskim promenama na plućima profuzije 1/1 i poremećajem plućne ventilacije najmanje srednjeg stepena ili veći stepen profuzije rendgenografskih promena  |
| 56.  | Pneumokonioze uzrokovane nefibrozogenom prašinom/vlaknima  | Poslovi i radna mesta na kojima postoji izloženost nefibrozogenoj prašini/vlaknima (Dokaz o intenzitetu i trajanju izloženosti)  | Rendgenološke promene na plućima sa brojnim difuznim mikronodularnim i nodularnim zasenčenjim velike gustine i sa srednje teškim ili teškim poremećajima plućne ventilacije osim za baritozu, stanozu i siderozu  |
| 57.  | Bisinoza pluća  | Poslovi i radna mesta gde postoji izloženost prašini pamuka, posebno u početnim fazama prerade (Dokaz o intenzitetu i trajanju izloženosti od najmanje deset godina)  | Klinička slika bisinoze u drugom i u trećem stadijumu bolesti  |
| Kanabioza  | Poslovi i radna mesta gde postoji izloženost prašini lana i konoplje, posebno u početnim fazama prerade (Dokaz o intenzitetu i trajanju izloženosti od najmanje deset godina)  | Klinička slika kanabioze u drugom i u trećem stadijumu bolesti  |
| Bagasoza  | Poslovi i radna mesta gde postoji izloženost prašini šećerne trske i suvom ostatku šećerne trske, posebno u početnim fazama prerade (Dokaz o intenzitetu i trajanju izloženosti od najmanje deset godina)  | Klinička slika bagasoze u drugom i u trećem stadijumu bolesti  |
| 58.  | Bronhijalna astma  | Poslovi i radna mesta na kojima dolazi do kontakta sa materijama koje izazivaju alergijsko ili iritantno dejstvo na disajne puteve (Dokaz o izloženosti)  | Klinička slika astme sa verifikacijom napada u toku rada, pozitivni nespecifični i specifični bronhoprovokativni testovi. U slučajevima kad je bronhoprovokativni test kontraindikovan, pozitivni imunološki testovi (Eliza test ili neki od in vitro testova)  |
| 59.  | Egzogeni alergijski bronhiolo-alveolitis  | Poslovi i radna mesta na kojima su radnici izloženi sporama gljivica i heterolognim proteinima (Dokaz o izloženosti)  | Klinički nalaz sa specifičnim rendgenografskim promenama na plućima, poremećaj plućne ventilacije srednjeg stepena, pozitivan specifični bronhoprovokativni test i specifične imunološke promene  |
| 60.  | Oboljenja gornjih disajnih puteva  | Poslovi i radna mesta na kojima su radnici izloženi alergogenim ili iritirajućim materijama (Dokaz o izloženosti)  | Klinička slika sa izraženim promenama na gornjim disajnim putevima i pozitivnim ekspozicionim ili specifičnim imunološkim testovima  |
| 61.  | Hronični opstruktivni bronhitis  | Poslovi i radna mesta na kojima dolazi do kontakta sa iritirajućom prašinom (dokaz o intenzitetu i trajanju izloženosti od najmanje deset godina)  | Klinička slika hroničnog opstruktivnog bronhitisa sa poremećajem plućne ventilacije teškog stepena (FEV1<50%). Normalan spirometrijski nalaz pri zaposlenju. Dokaz o progresiji oštećenja plućne funkcije tokom rada. Dokaz da je obolela osoba oduvek bila nepušač  |
| ***5.0. BOLESTI KOŽE***  |
| 62.  | Kontaktni i iritativni dermatitis  | Poslovi i radna mesta na kojima su radnici izloženi alergogenim ili iritantnim materijama (Dokaz o izloženosti)  | Klinička slika težeg hroničnog ili recidivantnog kontakt alergijskog ili iritativnog dermatitisa sa pozitivnim specifičnim imunološkim ili drugim testovima  |
| 63.  | Recidivantna urtikarija  | Poslovi i radna mesta na kojima su radnici izloženi alergogenim materijama (Dokaz o izloženosti)  | Klinička slika sa pozitivnim ekspozicionim i imunološkim testovima  |
| ***6.0. MALIGNE BOLESTI***  |
| 64.  | Maligne bolesti  | Poslovi i radna mesta gde se ostvaruje kontakt sa kancerogenim materijama (Dokaz o izloženosti i dužini trajanja izloženosti)  | Klinička slika malignog oboljenja prouzrokovanog kancerogenim agensima (hemijski, fizički, biološki) sa IARC liste sigurno dokazanih kancerogena  |

**Član 3**

Danom stupanja na snagu ovog pravilnika prestaje da važi Pravilnik o utvrđivanju profesionalnih bolesti ("Službeni glasnik RSˮ, broj 105/03).

**Član 4**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".